कैथल में बोलीं- पढ़ने में रुचि के लिए लगाया ध्यान; हर रोज किया प्राणायाम
UPSC Result 2023 Kaithal Kanika Goyal 9th Rank हरियाणा के कैथल की कनिका गोयल ने UPSC परीक्षा में 9वां रैंक लेकर प्रदेश का नाम रोशन किया है। कनिका ने कहा कि उसने कुछ अलग करने का सपना देखा था और इसे पूरा कर लिया। 
हरियाणा के कैथल की कनिका गोयल ने UPSC परीक्षा में 9वां रैंक लेकर प्रदेश का नाम रोशन किया है। कनिका ने कहा कि उसने कुछ अलग करने का सपना देखा था और इसे पूरा कर लिया। उनके अलावा कैथल की दिव्यांशी सिंगला ने 95 वां और हरदीप सिंह रापड़िया ने UPSC में 227वां रैंक प्राप्त किया है। दोनों बेटियों और हरदीप के घर पर बधाई देने वालों का तांता लगा है।
ऐसे गाड़ा सफलता का झंडा
कनिका गोयल कैथल में जींद रोड पर मॉडल टाउन में परिवार के साथ रहती है। उनके पिता केएल गोयल व्यापारी हैं। UPSC में टॉप टेन में आने के बाद कनिका ने उसका बचपन से ही कुछ अलग करने का सपना था। अब वह IAS बनी है, तो काफी खुशी मिली है। उसने बताया कि उसने न तो कोई विशेष कोचिंग ली। वह पिछले लंबे समय UPSC की तैयारी कर रही थी। कनिका ने कहा कि IAS ही एक ऐसी लॉबी है। इसमें हर प्रकार से जनता की सेवा भी की जाती है और परिवार का भी ध्यान रखा जा सकता है। मां नीलम ने सपना पूरा करने में काफी सहायता की, प्रेरणा दी।
राजनीतिक विज्ञान से BA
कनिका ने बीए राजनीतिक विज्ञान से किया है। कनिका का शौक लिखना, कार्यों की प्रैक्टिस करना और प्रतिदिन प्राणायाम करना है। रुचि पढ़ने में ज्यादा हो इसलिए वह ध्यान भी लगाती थी। तरह-तरह की किताबें पढ़ना, प्रतिदिन अखबार पढ़ना यह उनकी तैयारी में शामिल रहा।
पढ़ाई से नहीं भागी दूर
कनिका गोयल ने कहा कि वह अपना हर कांस्सेप्ट क्लियर करके आगे बढ़ी है। वह लगातार पढ़ती थी। दिमाग पढ़ाई में नहीं लगता था तो कुछ अलग पढ़ना शुरू कर देती थी। खाना खाते समय माता-पिता से बात करती थी। कुछ देर टीवी देख लिया। जब मांइड फिर सेट हो जाता था तो फिर से पढ़ाई शुरू कर देती थी। कोई घंटे निश्चित नहीं थे, लगातार पढ़ती थीं।